#GandiaCapitalCulturalValenciana estrena l'estació de les Arts Escèniques i Cinematogràfiques amb la reobertura oficial del Teatre Serrano
27 desembre 2017

## #GandiaCapitalCulturalValenciana estrena l'estació de les Arts Escèniques i Cinematogràfiques amb la reobertura oficial del Teatre Serrano27 desembre 2017Última actualització: 14 juliol 2025

![](../gestion/img/_AO_0603-copia.jpg)  
  

El **regidor de Cultura, Joan Muñoz**, acompanyat del **tècnic municipal, Joan Fuster,** i el **director de la companyia El Pont Flotant, Àlex Cantó**, han presentat aquest matí la programació cultural del primer trimestre al Teatre Serrano, coincidint amb la seua reobertura oficial, ja com a espai públic (després d’haver estat privatitzat pel govern anterior), i l’inici de la temporada d’hivern o de les Arts Escèniques i Cinematogràfiques en el marc de la capitalitat cultural valenciana de Gandia.

        Així, el 9 de gener, el Teatre Serrano reprén la seua programació habitual de teatre, cinema, concerts amb importants novetats. Pel que fa al cinema, torna el **Cine Pot**, tots els dimarts en dues sessions (19 h (no 19.30 h) i 22.30 h) en versió original subtitulada. S’introdueixen dos nous cicles. D’una banda, el **Cicle 30 Imprescindibles de la història del cinema**, tots els divendres a les 20 h (pot variar si coincideix amb una altra activitat cultural). I el **Cicle de Cinema Familiar**, els diumenges a les 12 hores, amb la projecció de films doblats en valencià.

        El teatre també ve carregat de novetats. La intenció és oferir dues representacions mensuals, amb una important presència de companyies teatrals valencianes. Destaca, per exemple, el musical valencià escrit, entre d’altres, per l’actor i director Carles Alberola _**Tic-tac**_, de Teatre del poble valencià. El dissabte, 20 gener, a les 21 hores. Alberola no ha pogut estar a la roda de premsa, però ha enviat un missatge per vídeo on celebrava la reobertura del Serrano, _“al qui li tinc molta estima, perquè potser on més vegades he actuat”_. _Tic-tac_ és “un musical valencià de gran format amb 14 actors i 17 tècnics, que vol parlar sobre la importància que té la ficció a les nostres vides”.

També s’hi introdueix una nova categoria teatral: Nous llenguatges escènics, que estrenarà la companyia El Pont Flotant, amb **_El fill que vull tindre_**, el dissabte 10 de gener, a les 21 hores. “Fem una reflexió sobre l’educació i el parer de pares, fills, mestres en el procés de l’aprenentatge. S’hi parla molt sobre els espais que ens queden per als avis, per als fills. També dels vincles emocionals pares-fills o com projectem les nostres pors, expectatives, frustracions en els altres... Un tribut, en definitiva, de pares a fills i de fills a pares”, ha explicat Cantó. Una altra novetat és que abans de la representació, el dilluns, dimecres i divendres, la companyia farà un taller o espai creatiu per a 20-23 persones, les quals tindran després l’oportunitat de participar en la funció.  

“És una programació ambiciosa, dins les nostres possibilitats, molt diversa i en la qual té un paper important el teatre valencià i de qualitat”, ha destacat Joan Muñoz.

**Cine Pot**

9 gener, dimarts. 19 h i 22.30 hores

Cine Pot

_Estiu 1993_. Espanya. 96 min  (versió original en català)

Teatre Serrano (Sala B)

Preu entrada: 4 euros. Reduït: 3 euros. Venda anticipada a la Casa de la Cultura i a Instanticket

16 gener, dimarts. 19 i 22.30 hores

Cine Pot

_La espera_ (_L’attesa)_. Itàlia. 100 min (VOSE). NR menors 7 anys

Teatre Serrano (Sala B)

23 gener, dimarts. 19 i 22.30 hores

Cine Pot

_Hiena: el infierno del crimen_ (_Hyena_). Gran Bretanya. 112 min (VOSE). NR menors 12 anys

30 gener, dimarts. 19 i 22.30 hores

Cine Pot

_La profesora de parvularios_ (_Haganenet_). Israel. 120 min (VOSE). NR menors 12 anys

6 febrer, dimarts. 19 i 22.30 hores

Cine Pot

_El porvenir_ (_L’avenir_). França. 100 min (VOSE). NR menors 12 anys

28 gener, diumenge. 12 hores

Cine Pot. Cinema per a públic familiar

_¡Canta!_ (_Sing_). USA. 108 min (doblada al valencià)

Teatre Serrano (Sala B)

Preu entrada: 3 euros. Venda anticipada a la Casa de la Cultura i a Instanticket

**Cicle 30 Imprescindibles del Cinema**

12 gener, divendres. 20 hores

_El acorazado Potemkin_ (_Bronenosets Potyomkin_). URSS. 77 min (VOSE)

Teatre Serrano (Sala B)

Preu entrada: 2 euros. Venda anticipada a la Casa de la Cultura i a Instanticket

19 gener, divendres. 20 hores

_El maquinista de la General_ (_The General_). USA. 74 min (VOSE)

26 gener, divendres. 20 hores

_M, el vampiro de Düsseldorf_ (_M_). Alemanya. 111 min (VOSE)

2 febrer, divendres. 20 hores

_Sopa de ganso_ (_Duck soup_). USA. 70 min ( VOSE)

9 febrer, divendres. 20 hores

_Tiempos modernos_ (_Modern times_). USA. 89 min (VOSE)

16 febrer, divendres. 20 hores

_La fiera de mi niña_ (_Bringing up baby_). USA. 102 min (VOSE)

21 febrer, divendres. 20 hores

_La diligencia_ (_Stagecoach_). USA. 99 min (VOSE)

**Teatre valencià i Nous llenguatges escènics**

20 gener, dissabte. 21 hores

Teatre del poble valencià: _Tic-tac_

Teatre Serrano

Preu entrada: 15 euros (platea i butaques davanteres del primer pis. Reduït: 12 euros. 12 euros (segon pis i laterals de primer i segon pis). Reduït: 10 euros. Venda anticipada a la Casa de la Cultura i a Instanticket

10 febrer, dissabte. 21 hores

Nous llenguatges escènics

El Pont Flotant: _El fill que vull tindre_

Preu entrada: 10 euros (platea i butaques davanteres del primer pis. Reduït: 8 euros. 8 euros (segon pis i laterals de primer i segon pis). Reduït: 6 euros

23 febrer, divendres. 21 hores

Orquestra de Cambra de l’Empordà: _Concerto a tempo d’umore_

Preu entrada: 12 euros (platea i butaques davanteres del primer pis. Reduït: 10 euros. 10 euros (segon pis i laterals de primer i segon pis). Reduït: 8 euros

9 març, divendres. 21 hores

Nous llenguatges escènics

Companyia ferroviària: _El sueño de la razón_

Preu entrada: 10 euros (platea i butaques davanteres del primer pis. Reduït: 8 euros. 8 euros (segon pis i laterals de primer i segon pis). Reduït: 6 euros

23 març, divendres. 21 hores

Teatre del poble valencià: _Els quatre genets de l’apocalipsi_

Preu entrada: 12 euros (platea i butaques davanteres del primer pis. Reduït: 10 euros. 10 euros (segon pis i laterals de primer i segon pis). Reduït: 8 euros. Venda anticipada a la Casa de la Cultura i a Instanticket